આફ્રિકાના જીબૂટીમાં પિતા મહેન્દ્રભાઇ અને માતા જ્યોત્સનાબહેન શેઠના ઘેર અંકિતાનો જન્મ થયો. આ પરિવારનો ગુજરાત સાથેનો સંબંધ જામનગર જિલ્લાના જામજોધપુર તાલુકાનું ગામ ધ્રાફા તેમનું વતન હોવાને લઇને છે. તેઓ ત્રણ ભાઇબહેન છે એક મોટાંબહેન અને એક નાનો ભાઇ છે. જોકે તેમનો સંયુક્ત પરિવાર રહ્યો છે જેને લઇને જીબૂટી અને મુંબઇ બંને સમાનપણે તેમના માટે ઘરસમાન રહ્યાં છે. ભણવાની ઉંમર થતાં અંકિતા મુંબઇમાં પરિવાર સાથે રહેવા મોકલી દેવામાં આવ્યાં હતાં. મુંબઇમાં જ ઉછર્યાં અને ભણ્યાં છે. અંકિતાએ મુંબઇની નરસી મોનજી કોલેજમાં બીકોમ અને રાહેજા કોલેજમાં બીએમએસ-બિઝનેસ મેનેજમેન્ટ સ્ટડીઝ અને એમઇટી કોલેજમાંથી બે વર્ષનો મેનેજમેન્ટ કોર્સ કરેલો છે.